Durant l'agost i setembre de 1972 es van celebrar els Jocs de la XX Olimpíada, on van succeir els esdeveniments coneguts com la Massacre de Munic, on vuit membres de l'organització Setembre Negre, fundada al Líban, van prendre com a ostatges a onze atletes olímpics israelians, assassinant-ne dos immediatament. Els terroristes exigien l'alliberament de 234 àrabs detinguts en presons israelianes i l'alliberament dels fundadors de l'organització alemanya Fracció de l'Exèrcit Roig Andreas Baader i Ulrike Meinhof, que es trobaven en presons alemanyes.